Odsjek za pedagogiju

Filozofski fakultet

Sveučilište u Zagrebu

**SMJERNICE ZA PRIJAVU PRIJEDLOGA DOKTORSKOG ISTRAŽIVANJA**

Prijedlog doktorskog istraživanja obvezni je dio upisnog postupka na Doktorski studij Pedagogije Filozofskog fakulteta Sveučilišta u Zagrebu. Prijedlog doktorskog istraživanja detaljan je akademski opis istraživanja koje potencijalni student planira provesti u okviru doktorskog studija. Prijedlog doktorskog istraživanja predaje se kao dio natječajne dokumentacije prilikom prijave na natječaj za upis Poslijediplomskog doktorskog studija. Prijedlog može sadržavati do 10 kartica teksta (18000 znakova s prazninama).

1. Opći podaci
* Ime i prezime studenta/studentice:
* Naslov predloženoga diplomskoga/doktorskoga rada/istraživanja
* Ime i prezime i titula potencijalnog mentora/mentorice
1. Teorijski i metodološki koncept
* Cilj/problem istraživanja (*u jednoj rečenici precizno artikulirati cilj ili problem predloženoga istraživanja*).
* Teorijsko konstituiranje cilja/problema istraživanja *(u maksimalno 100 riječi opisati način na koji se u za predloženo istraživanje specifičnoj teorijskoj perspektivi pojavljuje cilj/problem istraživanja)*
* Pregled i komentar dosadašnjih istraživanja *(ukratko dati pregled već postojećih istraživanja u području predloženog istraživanja i navesti kako se predloženo istraživanje odnosi prema njima)*
* Društvena kontekstualizacija cilja/problema istraživanja *(opisati način na koji se predloženo istraživanje odnosi prema svojoj društvenoj, kulturnoj i/ili političkoj okolini).*
* Istraživačka pitanja/hipoteze (*sukladno epistemologiji predloženoga istraživanja oblikovati iz cilja/problema istraživanja generirana istraživačka pitanja/hipoteze*).
* Istraživački pristup i kratko obrazloženje njegove primjerenosti teorijskoj postavljenosti rada (*kvalitativni, kvantitativni, mješoviti. ukratko obrazložiti teorijsko-metodologijsku kongruentnost predloženog istraživanja*).
1. Etička pitanja *(predstaviti potencijalne etičke izazove, načine rješavanja osjetljivih pitanja i tehnike pristupa ranjivim skupinama u skladu s etičkim standardima struke te predložiti i objasniti postupke rješavanja potencijalnih etičkih problema).*
2. Pozicioniranost istraživača/istraživačice (*opisati kako je istraživački habitus pristupnika/pristupnice utjecao na odabir teme i konceptualizaciju istraživanja).*
3. Bibliografija *(popis referenci korištenih za izradu prijedloga).*